CELEX: 62020CN0385
Language: et
Date: 2020-08-12 00:00:00
Title: Kohtuasi C-385/20: Eelotsusetaotlus, mille on esitanud Juzgado de Primera Instancia n° 49 de Barcelona (Hispaania) 12. augustil 2020 – EL, TP versus Caixabank SA

7.12.2020   
            
            
               ET
            
            
               Euroopa Liidu Teataja
            
            
               C 423/22
            
         
      Eelotsusetaotlus, mille on esitanud Juzgado de Primera Instancia no 49 de Barcelona (Hispaania) 12. augustil 2020 – EL, TP versus Caixabank SA
      (Kohtuasi C-385/20)
      (2020/C 423/32)
      Kohtumenetluse keel: hispaania
      
         Eelotsusetaotluse esitanud kohus
      
      Juzgado de Primera Instancia no 49 de Barcelona
      
         Põhikohtuasja pooled
      
      
         Hagejad: EL, TP
      
         Kostja: Caixabank SA
      
         Eelotsuse küsimused
      
      
                  1.
               
               
                  Kas tsiviilkohtumenetluse seaduse (Ley de Enjuiciamiento Civil, edaspidi „LEC“) artikli 251, artikli 394 lõike 3 ja artikli 411 kohtulik tõlgendus, mis on antud 1. oktoobri 2019. aasta dekreediga ja mille kohaselt samastatakse hagihind kohtuasja majandusliku huviga ja mis seega vähendab tasu, mida tarbija maksis oma advokaadile kindla summa alusel (18 000 eurot), mis on seadusega kindlaks määratud üksnes summa puhul, mille suurust ei saa kindlaks määrata, ja mitte kindlaksmääramata summa puhul, on vastuolus direktiivi (1) artikli 6 lõikega 1 ja artikli 7 lõikega 1, kuna tarbijale ei saa taastada faktilist ja õiguslikku olukorda, milles ta oleks, kui nimetatud lepingutingimust ei oleks olnud, vaatamata sellele, et kohus on tarbija kasuks teinud otsuse, milles tunnistati lepingutingimus ebaõiglaseks, ja kuna ei kõrvaldata kulude piiramisega seotud ebamõistlikku menetlusnõuet, mis tagaks tarbijale tema õiguste kasutamiseks sobivamad ja tõhusamad vahendid.
               
            
                  2.
               
               
                  Kas LEC artikli 394 lõige 3 on iseenesest vastuolus direktiivi artikli 6 lõikega 1 ja artikli 7 lõikega 1 ning muudab selle direktiiviga tarbijatele antud õiguste kohtuliku kasutamise võimatuks või ülemäära raskeks, kuna selle artikliga tarbijale kehtestatud piirang, mis seisneb selles, et tarbija peab kandma osa oma kohtukuludest, tähendab, et ei saa taastada faktilist ja õiguslikku olukorda, milles tarbija oleks, kui sellist lepingutingimust ei oleks olnud, vaatamata sellele, et kohus on tarbija kasuks teinud otsuse, milles tunnistati see lepingutingimus ebaõiglaseks, ja kuna ei kõrvaldata kulude piiramisega seotud ebamõistlikku menetlusnõuet, mis tagaks tarbijale tema õiguste kasutamiseks sobivamad ja tõhusamad vahendid.
               
            
         (1)  Nõukogu 5. aprilli 1993. aasta direktiiv 93/13/EMÜ ebaõiglaste tingimuste kohta tarbijalepingutes (EÜT 1993, L 95, lk 29; ELT eriväljaanne 15/02, lk 288).